# ASUINHUONEISTON VUOKRASOPIMUS

# 1.Vuokranantaja

# Nimi Osoite Puhelin Sähköposti

# 2.Vuokralainen

# Nimi Henkilötunnus Puhelin Sähköposti

# 

# 

# 3.Vuokrauskohde

**Osoite**

**Huoneistotyyppi / pinta-ala noin**

Huoneisto vuokrataan asuinkäyttöön ja siinä kunnossa kuin se on sopimuksentekohetkellä.

**4.Vuokra-aika**

**Sopimuksen alkamispäivä:**       **Sopimuksen päättymispäivä:**      

Vuokrasopimus on määräaikainen, mutta vuokralaisella on kuitenkin oikeus irtisanoa sopimus päättymään ennen määräaikaisen sopimuksen päättymispäivää 1 kuukauden irtisanomisajalla maksamalla korvauksena ennenaikaisesta irtisanomisesta 1 kk vuokraa vastaava summa vuokranantajalle. Irtisanomisajan alkamispäivä on irtisanomiskuukauden viimeinen päivä.

(Esimerkki irtisanomisajasta: Mikäli irtisanotte sopimuksen helmikuussa minä tahansa päivänä, päättyy vuokrasopimus maaliskuun viimeisenä päivänä. Tässä tapauksessa tulee maksaa normaalisti maaliskuun vuokra + purkamiskorvaus)

# 5.Vuokra

**Vuokra** **Vesimaksu / vesimaksuennakko Nettimaksu** **Yhteensä**

                       € / kk

Eräpäivä kunkin kuukauden 5. päivä. Vuokralaiselle toimitetaan vuokranmaksua varten erillinen lasku.

Vuokralainen tekee asuntoon oman sähkösopimuksen.

# 6.Vakuus

**Arvo Vakuuden toimituspäivä Vakuustilinumero Saaja**

Vakuus tulee suorittaa ennen asunnon hallinnan luovutusta. Mikäli huoneisto myydään vuokrasuhteen voimassaoloaikana, vakuus on voimassa myös uuden vuokranantajan hyväksi. **Vuokralaisella on oltava laaja kotivakuutus + vastuuvakuutus vuokrasuhteen ajan.**

Maksun viestiksi: Kohteen osoite + vuokralaisen nimi. Vakuus voidaan toimittaa vaihtoehtoisesti myös Kelan maksusitoumuksena. Näin toimittaessa sopimus toivotaan toimitettavaksi sähköisesti osoitteeseen       .

# 7.Muut ehdot

Huoneistossa ei saa tupakoida. Lemmikkieläinten pitäminen asunnossa on sallittua. Lemmikkien mahdollisesti aiheuttamia kulumia tai vaurioita ei kuitenkaan tulkita normaaliksi kulumiseksi. Mikäli mahdollinen lemmikkieläin aiheuttaa asunnossa normaalia asumisesta johtuvaa kulumista suurempaa haittaa, on vuokralainen velvollinen korvaamaan ne täysimääräisesti.

Vuokralaisen tulee huolehtia huoneistosta huolellisesti. Vuokralainen ei ole oikeutettu tekemään huoneistossa mitään muutoksia tai toimenpiteitä, jotka aiheuttavat huoneistolle vahinkoa tai normaalia suurempaa kulumista. Kaikista remonteista, muutoksista ja huoneistoon tulevista asennuksista ja isommista kiinnityksistä tulee kirjallisesti sopia etukäteen vuokranantajan kanssa. Vuokralainen sitoutuu saattamaan asuntoon tekemänsä muutokset ennalleen tai korvaamaan kulut, jotka ennalleen saattamisesta aiheutuu ja joista ei ole erikseen sovittu. Huoneiston laatta- ja kaakeliseiniin sekä kylpyhuoneeseen kiinnittäminen ja poraaminen on kielletty. Tauluja saa kiinnittää taulukoukuilla.

Vuokralaisen on ilmoitettava vuokranantajalle, mikäli asukastiedot muuttuvat. Vakuus palautuu vuokralaiselle sopimuksen päättyessä, mikäli sopimusta on noudatettu. Vakuudelle ei makseta korkoa. Lakisääteisen muuttoilmoituksen lisäksi vuokralaisen tulee tehdä muuttoilmoitus myös isännöitsijälle. Vuokralaisella on avainvastuu luovutettuihin avaimiin. Mikäli vuokralainen hävittää avaimen, on hän vastuussa siitä aiheutuvista kuluista. Vuokranantajalla on oikeus päästä asuntoon sen kunnon tarkistamiseksi tai asunnon esittelemiseksi uudelle vuokralais- tai ostajaehdokkaalle.

Vuokralainen sitoutuu noudattamaan taloyhtiön järjestyssääntöjä ja huolehtii siitä, että asunnossa on toimiva palovaroitin. Huoneiston vuokrasopimusta ei saa siirtää, eikä huoneistoa luovuttaa tai jälleen vuokrata ilman vuokranantajan hyväksymistä.

Muuttopäivästä on sovittu Asuinhuoneiston vuokrauksesta annetusta laista (AHVL) poikkeavalla tavalla. Muuttopäivä on sopimuksen päättymispäivä, jolloin huoneisto on luovutettava tyhjennettynä ja siivottuna kokonaan vuokranantajan käytettäväksi. Jos huoneiston loppusiivous on tekemättä tai huoneiston kunto ei muutoin vastaa tässä vuokrasopimuksessa sovittua, vuokranantaja saa pidättää siivous- ja korjauskulut vuokravakuudesta. **Vesimaksut ja muut taloyhtiön maksut nousevat tai alenevat vuosittain taloyhtiön yhtiökokouksen tekemän päätöksen mukaisesti. Mikäli yhtiössä otetaan käyttöön vesimittarit, määräytyy vesimaksu kulutuksen mukaisesti.**

Mikäli vuokralainen ei noudata tämän sopimuksen tai AHVL:n mukaisia ehtoja ja siitä aiheutuu vuokranantajalle vahinkoa tai kuluja, on vuokralainen velvollinen korvaamaan aiheutuneen vahingon täysimääräisesti vuokranantajalle.

**Allekirjoitetaan sähköisesti Visma Sign -palvelussa.**

Tämä malliasiakirja on tarkoitettu ainoastaan toimimaan esimerkkinä ja auttamaan Asiakkaitamme heidän omien asiakirjojen laadinnassa. Sijoitusasunnot.com Group Oy ei vastaa malliasiakirjojen oikeellisuudesta, virheettömyydestä, puutteettomuudesta eikä soveltuvuudesta Asiakkaan käyttöön. Asiakas vastaa itse malliasiakirjojen käytöstä ja niiden muokkaamisesta sopimaan omaan tarkoitukseensa. Sijoitusasunnot.com Group Oy ei vastaa miltään osin malliasiakirjojen käyttämisestä mahdollisesti aiheutuvista vahingoista tai niiden aiheuttamista riitatilanteista Asiakkaan ja Asiakkaan sopimuskumppanin välillä.